

Οΐ9ΐυΐΓ^?ΐ9Πθ(ί 6γ 
νΑΚνΑΡΑΖΑΟΗΛ 
ϋβΐβ: 2015.10.Μη 1:57:27 
ΕΕ5Τ 
Ρθ35θπ: 5ίβΠ8α ΡϋΡ 
(βΓΠβΘθθβίί) | 
ίοοβίίοη: Α0τβ|5, ΕΙΙίγιϊΚο 
Τ γρο0Γ3ίίο 


25401 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΕΥΧΟΣ ΔΕΥΤΕΡΟ Αρ. Φύλλου 2166 

8 Οκτωβρίου 2015 


Κ ΑΝΟΝΙΣΜΟ Ι 

Εσωτερικός Κανονισμός 
της Ιερός Ανδρώας Κοινοβιακής Μονής 
Οσίου Διονυσίου του εν Ολύμπω 
(Αριθμ. Πράξης 33) 

ΤΟ ΗΓΟΥΜΕΝΟΣΥΜΒΟΥΛΙΟ 
ΤΗΣ ΙΕΡΑΣ ΑΝΔΡΩΑΣ ΚΟΙΝΟΒΙΑΚΗΣ 

ΜΟΝΗΣ ΟΣΙΟΥ (ΑΓΙΟΥ) ΔΙΟΝΥΣΙΟΥ ΤΟΥ ΕΝ ΟΛΥΜΠΩ 

Έχοντας υπόψη: 

1) Τα διαλαμβανόμενα στο άρθρο 27 παρ. 1 του Ν. 
4301/2014 (ΦΕΚ Α' 223). 

2) Την δημοσίευση του Εσωτερικού Κανονισμού της Ιε¬ 
ρός Μονής Οσίου (Αγίου) Διονυσίου του εν Ολύμπω στις 
σελίδες 23 έως 29 του τεύχους 2 της 1ης Φεβρουάριου 
1989 του επισήμου Δελτίου της Εκκλησίας της Ελλάδος 
«ΕΚΚΛΗΣΙΑ», αποφασίζει: 

Τη δημοσίευση στην Εφημερίδα της Κυβερνήσεως του 
Εσωτερικού αυτού Κανονισμού ο οποίος έχει ούτως: 

ΕΣΩΤΕΡΙΚΟΣ ΚΑΝΟΝΙΣΜΟΣ 
Προοίμιον 

Εις το όνομα του Πατρός και του Υιού και του Αγίου 
Πνεύματος- εν έτει χιλιοστώ εννεακοσιοστώ ογδοηκοστώ 
ογδόω- διά πρεσβειών του Κτίτορος της Ιεράς ημών Μο¬ 
νής, οσίου Διονυσίου του εν Ολύμπω- προβαίνομεν εις την 
σύνταξιν του εσωτερικού κανονισμού, αφορώντος εις την 
οργάνωσιν, την διοίκησιν, τον πνευματικόν βίον και την εν 
γένει λειτουργίαν της Ιεράς Μονής, συμφώνως προς τους 
θείους και Ιερούς Κανόνας, τας μοναχικός παραδόσεις της 
Ορθοδόξου ημών Εκκλησίας και τους Νόμους του Κράτους. 

ΚΕΦΑΛΑΙΟΝ Α 
Αρθρον1 

Η εν Ολύμπω ανέκαθεν ανδρώα Σταυροπηγιακή Μονή 
του όσιου Διονυσίου του εν Ολύμπω, ιδρυθείσα υπό του 
όσιου πατρός ημών Διονυσίου του εν Ολύμπω, εν έτει 
χιλιοστώ πεντακοσιοστώ τεσσαρακοστώ πρώτω (1541) και 
διοργανωθείσα εις περίπυστον Κοινοβιακήν Μονήν, από 
του έτους 1943, ότε κατεστράφη υπό των Γερμανών μετε- 
φέρθη εις θέσιν καλουμένην «Σκάλαν» και έκτοτε συνεχίζει 
λειτουργούσα ως Ανδρώα Κοινοβιακή Ιερά Μόνη. 

Αρθρον 2 

Σκοπός της Ιεράς Μονής είναι ό αγιασμός και ή εν Χρι¬ 
στώ τελείωσις των αδελφών αυτής, μέσω της ακριβούς 


μοναχικής πολιτείας κατά το υπόδειγμα της διδασκαλίας 
των Αγίων και Θεοφόρων Πατέρων της Εκκλησίας και της 
οσίας βιωτής αυτών. 

Αρθρον 3 

Ο Επίσκοπος, το ορατόν σημείον της οργανικής ενότητος 
της Εκκλησίας του Χριστού, εις τον οποίον η Αδελφότης 
οφείλει να αποδίδη την προς το αξίωμα αυτού αρμόζουσαν 
τιμήν και τον προσήκοντα σεβασμό, έχει, συμφώνως τοις 
Ιεροίς Κανόσι και τω Καταστατικώ Χάρτη της Εκκλησίας 
της Ελλάδος, τας κάτωθι δικαιοδοσίας: 

α) Μνημονεύεται εν πάσαις ταις Ιεραίς Ακολουθίαις της 
Ιεράς Μονής συμφώνως τη κανονική εν τη Εκκλησιά τάξει. 

β) Εγκρίνει την εκλογήν και εγκαθιδρύει δί ειδικής τε¬ 
λετής τον υπό της αδελφότητος εκλεγέντα Ηγούμενον. 

γ) Εγκρίνει την περί κούρας ή χειροτονίας αδελφού τινός 
απόφασιν του Ηγουμενοσυμβουλίου. 

δ) Ελέγχει την νομιμότητα της οικονομικής διαχειρίσεως 
της Ιεράς Μονής. 

ΚΕΦΑΛΑΙΩΝ Β' 

Περί Διοικήσεως . 

Αρθρον 4 

Όργανα διοικήσεως της Ιεράς Μονής είναι: 

1) Ο Ηγούμενος. 

2) Το Ηγουμενοσυμβούλιον. 

3) Η σύναξις της Αδελφότητος 

Αρθρον 5 

Ο Ηγούμενος ως ποιμήν και κεφαλή της Αδελφότητος, 
πρέπει να συγκεντρώνει τας βασικός αρετάς της αγάπης, 
της μακροθυμίας, της διακρίσεως και δί αυταπαρνήσεως 
και αυτοθυσίας να διακονή και εργάζηται την σωτηρίαν 
των αδελφών. 

I) Καθήκοντα και δικαιοδοσία Ηγουμένου, 
α) Ως πνευματικός πατήρ έχει μόνος την πνευματικήν 
εξουσίαν επί των αδελφών της Μονής. 

β) Συγκαλεί την Αδελφότητα εις Σύναξιν προς πνευμα¬ 
τικήν οικοδομήν. 

γ) Προίσταται του Ηγουμενοσυμβουλίου και των Συνά¬ 
ξεων της Αδελφότητος. 

δ) Προίσταται των Ιερών Ακολουθιών και της Τραπέζης. 
ε) Παρακολουθεί την τήρησιν των τυπικών της Εκκλησίας 
και του κατά καιρούς τιθέμενου προγράμματος ακολουθι¬ 
ών και εργασιών της Ιεράς Μονής. 

στ) Κατανέμει εν συνεργασία μετά του Ηγουμενοσυμ¬ 
βουλίου τα κατ’ έτος διακονήματα των αδελφών. 

ζ) Προτείνει εις το Ηγουμενοσυμβούλιον την πρόσληψιν 
δοκίμων, την κουρά των ωρίμων προς τούτο και την χει- 
ροτονίαν των κατάλληλων αδελφών. 

η) Εκπροσωπεί την Ιεράν Μονήν ενώπιον πάσης Εκκλη¬ 
σιαστικής, Διοικητικής, Δημοτικής και Κοινοτικής Αρχής, 
παντός Δικαστηρίου, Οργανισμού (ΟΤΕ, ΔΕΗ, ΙΚΑ κ.λπ.), 
Τραπεζών, Ταχυδρομικού Ταμιευτηρίου, Νομικών Προσώ¬ 
πων Δημόσιου και Ιδιωτικού Δίκαιου, ως και παντός αλλού 
Οργανισμού η Ιδρύματος. Κωλυόμενος δε δί οιονδήποτε 
λόγον αναπληρούται υπό αδελφού οριζόμενου υπό του 
Ηγουμενοσυμβουλίου. 

θ) Υπογράφει πάντα τα έγγραφα της Ιερός Μονής και 
τα διπλότυπα εισπράξεων και πληρωμών, 
ι) Χορηγεί εις τους αδελφούς άδειαν απουσίας, 
ια) Δύναται να έχει συμβουλευτικόν σώμα την Γερόντια 
(6 αρχαιότεροι αδελφοί) 

II) Εκλογή Ηγούμενου. 

α) Μετά την κένωσιν της θέσεως του Ηγούμενου ως 
τοποτηρητής αναλαμβάνει αμέσως και αυτοδικαίως ο αρ¬ 
χαιότερος εκ των μελών του Ηγουμενοσυμβουλίου. 

β) Η εκλογή διεξάγεται το αργότερον δεκαπέντε (15) 
ημέρας μετά την κένωσιν της θέσεως, όποτε προαναγγέ- 
λεται έξ ημέρας ενωρίτερον. 

γ) Τα της προετοιμασίας και διεξαγωγής των εκλογών, 
εκτελεί η Εφορευτική Επιτροπή αποτελούμενη εκ του το- 
ποτηρητού και δύο αδελφών, του αρχαιότερου και του 
νεώτερου τη τάξει, ο οποίος και εκτελεί χρέη γραμματέως 
της Εφορευτικής επιτροπής, 
δ) Της εκλογής προηγείται τριήμερος νηστεία, 
ε) Δικαίωμα του εκλέγειν και του εκλέγεσθαι έχουν 
άπαντες οι έχοντες μοναχικήν κουράν αδελφοί (κληρικοί, 
μεγαλόσχημοι, ρασοφόροι). 

στ) Η ολομέλεια της Αδελφότητος, συνερχόμενη προς 
ανάδειξιν Ηγούμενου, ευρίσκεται εν απαρτία παρόντων 
των 4/5 των μελών της. Η μη επιτευχθείσης ταύτης, η 
εκλογή διεξάγεται μετά τριήμερον παρόντων του ημίσεως 
συν ενός των αδελφών. 

ζ) Η εκλογή διενεργείται μετά το πέρας ειδικής προς 
τούτο τελεσθείσης Θ. Λειτουργίας εν τω Ναώ. Κλείονται 
αι θύραι του Ναού και ελέγχεται η απαρτία. 

η) Έκαστος ψηφοφόρος αδελφός λαμβάνει εσφραγι- 
σμένον ψηφοδέλτιον (λευκόν), εις το οποίον πρέπει να 
γράψει εν μόνον εκ των εκλόγιμων όνομα, και το ρίπτει 
εντός εσφραγισμένης ψηφοδόχου. Έπειτα υπογράφει εις 
τον υπό της Εφορευτικής Επιτροπής καταρτισθέντα κα¬ 
τάλογον των εκλογέων. 

θ) Μετά το πέρας της ψηφοφορίας αποσφραγίζεται η 
ψηφοδόχος και καταμετρούνται αι ψήφοι ενώπιον της 
Αδελφότητος. 

ι) Ο λαβών το ήμισυ συν ένα των ψήφων εκλέγεται Ηγού¬ 
μενος. Αλλως επαναλαμβάνεται η ψηφοφορία μεταξύ των 
δύο πλειοψηφησάντων αδελφών. Τούτων δε ισοψηφησά- 
ντων εάν μεν αμφότεροι είναι κληρικοί η μοναχοί εκλέ¬ 
γεται ο αρχαιότερος, εάν δε ο εις είναι κληρικός και ο 
έτερος μοναχός εκλέγεται ο κληρικός. 

ια) Ενστάσεις κατά του κύρους της εκλογής υποβάλλονται 
εντός της ίδιας ημέρας και γίνονται δεκταί εάν συγκεντρώ¬ 
σουν την πλειοψηφίαν των 2/3 των παρόντων αδελφών. 
Εάν ακυρωθή η εκλογή, διεξάγεται ευθύς νέα ψηφοφορία. 

ιβ) Περατωθείσης της εκλογής συντάσσεται πρακτικόν, 
όπερ υπογράφεται παρά πάντων των ψηφισάντων αδελ¬ 
φών και υποβάλλεται εντός τριήμερου εις τον οικείον 
Μητροπολίτην. 

ιγ) Την εκλογήν ακολουθεί ευχαριστήριος δέησις εν τω 
Καθολικώ μετά την οποίαν ο εκλεγείς Ηγούμενος αναλαμ¬ 
βάνει εγκύρως την άσκησιν των καθηκόντων του. 


ιδ) Ο εκλεγείς Ηγούμενος είναι ισόβιος. 

III) Χηρεία θέσεως Ηγούμενου. 

Η θέσις του Ηγούμενου χηρεύει: 
α) Ένεκα θανάτου. 

β) Ένεκα παραιτήσεως η οποία γίνεται δέκτη δια πλει- 
οψηφίας των 2/3 της Αδελφότητος, 
γ) Ένεκα παύσεως ως ακολούθως: 

Εάν συμβή ποτέ ο Ηγούμενος να παραχαράττη την 
ακρίβειαν του μοναχικού βίου ή να αθετεί τίνα εκ των 
διατάξεων του παρόντος Εσωτερικού Κανονισμού, δεν 
θα εξανίστανται πάντες οι αδελφοί, αλλά οι πρεσβύτεροι 
τη τάξει θα υπενθυμίζουν εις αυτόν ηπίως και μετά του 
προσήκοντος σεβασμού το σφάλμα του και θα υποβοηθούν 
αυτόν εις διόρθωσιν ουχί άπαξ αλλά πολλάκις. Και μόνον 
εάν τελικώς εμμένη εις το σφάλμα, το Ηγουμενοσυμβού¬ 
λιον επιλαμβάνεται του θέματος και συγκαλεί την Σύναξιν 
της Αδελφότητος. 

Η Σύναξις συγκαλείται και εν περιπτώσει ανεπάρκειας 
του Ηγούμενου εις την άσκησιν των καθηκόντων του ένεκα 
βαρείας ασθένειας προκαλούσης ανικανότητα η οιουδή- 
ποτε αλλού σοβαρού λόγου. 

Η απόφασις της Συνάξεως περί τυχόν παύσεως του 
Ηγούμενου λαμβάνεται δια πλειοψηφίας των 2/3 των με¬ 
λών της αδελφότητος. 

Άρθρον 6 

I) Συγκρότησης Ηγουμενοσυμβουλίου. 

α) Το Ηγουμενοσυμβούλιον είναι 3μελές μετά του Ηγού¬ 
μενου, όταν η Αδελφότης αριθμεί μέχρι δεκαπέντε (15) 
αδελφούς, δμελές όταν δεν υπερβαίνει τους είκοσι πέντε 
(25) και 7μελές πέραν του αριθμού τούτου, 
β) Τα μέλη του εκλέγονται ανά δετίαν και είναι επανεκλέξιμα. 
γ) Εκλόγιμα είναι άπαντα τα μέλη της Αδελφότητος. 
Δέον να χαρακτηρίζωνται από την ακρίβειαν και συνέ¬ 
πειαν της μοναχικής ζωής, το ταπεινόν φρόνημα, το ορ¬ 
θόδοξον ήθος, την διοικητικήν ικανότητα και το πνεύμα 
συνεργασίας. 

δ) Αι αποφάσεις λαμβάνονται κατά πλειοψηφίαν. 
ε) Συνεδριάζει άπαξ του μηνός, και εκτάκτως οσάκις 
αν δεήση. 

στ) Η αντικατάστασις μέλους, λόγω θανάτου η δί οιον- 
δήποτε λόγον γίνεται δια μυστικής ψηφοφορίας υπό της 
αδελφότητος. 

ζ) Η εκλογή του Ηγουμενοσυμβουλίου διεξάγεται καθ ον 
τρόπον και η του Ηγούμενου. Η έγκρισις του Μητροπολίτου, 
εις όν εντός πέντε (5) ημερών ανακοινούνται τα αποτελέ¬ 
σματα της εκλογής, παρέχεται γραπτώς (βλ. παρακ. § II). 

η) Το Ηγουμενοσυμβούλιον διαχειρίζεται την περιουσίαν 
της Ιερός Μονής, αποδέχεται η αποποιείται δωρεάς ή 
κληρονομιάς, συνάπτει δάνεια, προβαίνει εις αγοράς και 
πωλήσεις ακίνητων οιασδήποτε αξίας, αποφασίζει δια την 
επέκτασιν των οικοδομικών συγκροτημάτων, και εν γένει 
φροντίζει για παν έτερον θέμα μη ρητώς αναφερόμενον 
εν τω παρόντι άρθρω, τηρούν τους Νόμους του Κράτους 
και τους Κανόνας της Εκκλησίας. 

θ) Αποφασίζει περί προσλήψεως δοκιμών, κουράς και 
χειροτονίας αδελφών, εν συνδυασμώ προς τα εν άρθρω 
5ζ διαλαμβανόμενα. 

ι) Συντάσσει τον ετήσιον Προϋπολογισμόν και Απολογι¬ 
σμόν και υποβάλλει αυτούς εις τον οικείον Μητροπολίτην. 

ια) Εκλέγει εν μέλος αυτού ως Ταμίαν και έτερον ως 
Γ ραμματέα. 

ιβ) Αποφαίνεται περί της μεταβολής των μη θεμελιωδών 
διατάξεων του παρόντος Κανονισμού. 

II) Εκλογή Ηγουμενοσυμβουλίου. 

α) Εις περίπτωσιν καθ’ ην η λήξις της θητείας του Ηγου- 

μενοσυμβουλίου συμπέση με την χηρείαν της θέσεως του 
Ηγούμενου, τότε παρατείνεται η θητεία του μέχρι της 
εκλογής νέου Ηγούμενου. 

β) Η εκλογή διεξάγεται εντός της τελευταίας εβδομάδος 
προ της λήξεως της θητείας του. 

γ) Τα της διεξαγωγής ρυθμίζει Εφορευτική Επιτροπή 
αποτελούμενη εκ του Ηγούμενου και δύο αδελφών, του 
αρχαιότερου και του νεώτερου τη τάξει. 

δ) Δικαίωμα του εκλέγεσθαι έχουν άπαντες οι εγγεγραμ¬ 
μένοι εις το Μοναχολόγιον αδελφοί. 

ε) Επί του υπό της Εφορευτικής Επιτροπής συνταχθέ- 
ντος ψηφοδελτίου, αναγράφοντος τα ονόματα των υπο¬ 
ψηφίων, σημειούνται δύο (2) σταυροί επί θμελούς Ηγου¬ 
μενοσυμβουλίου, τέσσαρες (4) σταυροί επί δμελούς και 
εξ (6) επί 7μελούς. 

στ) Επί πόσης ισοψηφίας προκρίνεται ο αρχαιότερος 
τη τάξει αδελφός. 

ζ) Οι δύο πρώτοι επιλαχόντες ορίζονται ως αναπληρω¬ 
ματικά μέλη του Ηγουμενοσυμβουλίου και με την αυτήν 
διάρκειαν θητείας. 

III) Κένωσις θέσεως Ηγουμενοσυμβουλίου, 
α) Ένεκα θανάτου, παραιτήσεως ή παύσεως. 
β) Παύσις λόγω απουσίας επί τριών συνεχών συνάξεων. 
Η παύσις ή η αποδοχή παραιτήσεως κρίνονται υπό της 
Συνάξεως της Αδελφότητος τη εισηγήσει του Ηγουμενο¬ 
συμβουλίου, εγκρινόμενης υπό του οικείου Μητροπολίτου. 

Άρθρον 7 
Τηρούμενα βιβλία. 

Εν τη Ιερά Μόνη τηρούνται μερίμνη του Ηγουμενοσυμ¬ 
βουλίου τα κάτωθι βιβλία: 
α) Βιβλίον Πρακτικών Ηγουμενοσυμβουλίου, 
β) Πρωτόκολλον 
γ) Μοναχολόγιον 
δ) Κτηματολόγιον 
ε) Βιβλίον Ταμείου 
στ) Καθολικόν 

ζ) Κατάλογος Άγιων Λειψάνων, Κειμηλίων και πολυτίμων 
αντικειμένων. 

Άρθρον 8 

Σύναξις της Αδελφότητος. 

α) Αποτελείται από πάντας τους εγγεγραμμένους εις το 
Μοναχολόγιον και εγκαταβιούντας εν τη Ιερά Μόνη αδελφούς. 

β) Συγκαλείται υπό του Ηγουμενοσυμβουλίου, τακτώς μεν 
δις του έτους, ήτοι' 1) κατά μήνα Ιανουάριον προς ενημέρω- 
σιν της Αδελφότητος επί της εν γένει πορείας της Μονής 
και 2) Κατά μήνα Αύγουστον, προς ανάθεσιν των διακο- 
νημάτων δια το νέον εκκλησιαστικόν έτος, εκτάκτως δε 
προς αντιμετώπισιν λίαν σοβαρών θεμάτων της Μονής και 
προς τροποποίησιν του παρόντος Εσωτερικού Κανονισμού. 

γ) Ευρίσκεται εν απαρτία παρόντων των 2/3 των μελών 
αυτής ή τουλάχιστον του ημίσεως συν ενός αυτών, 
δ) Αι αποφάσεις λαμβάνονται κατά πλειοψηφίαν. 

ΚΕΦΑΛΑΙΟΝ Δ' 

Το σώμα της Αδελφότητος. 

Άρθρον 9 

α) Η συγκαταρίθμησις των προσερχόμενων μεταξύ των 
αδελφών της Ιερός Μονής γίνεται κατόπιν προσεκτικής 
δοκιμασίας. 

β) Ως κατώτατον όριον εισόδου ορίζεται το 18ον έτος 
της ηλικίας ή και μικρότερος ηλικίας αν υπάρχη συγκα- 
τάθεσις γονέων. 

γ) Η διάρκεια δοκιμασίας διαρκεί τρία έτη, δυνάμενη να 
συντμηθή ή να αυξηθή αναλόγως της πνευματικής ωριμό- 
τητος ή εξ άλλων σοβαρών και εκτάκτων περιστάσεων. 


δ) Μεταξύ των αδελφών υπάρχει η εξής ιεραρχία: προη¬ 
γούνται οι έχοντες τα πρεσβεία της Ιερωσύνης και μεταξύ 
μοναχών κατά αρχαιότητα κούρας. 

ε) Εν ουδεμιά περιπτώσει επιτρέπεται μετάπεμψις, με¬ 
τεγγραφή ή απόσπασις αδελφού εις ετέραν Ιερόν Μονήν 
άνευ ευλογίας του Ηγούμενου, ως τούτο ορίζεται παρά 
των Ιερών Κανόνων. 

στ) Η εισδοχή ξενοκούρου εις την Αδελφότητα, απο¬ 
κλείεται. 

ΚΕΦΑΛΑΙΩΝ Ε' 

Τάξις της Ιερός Μονής. 

Άρθρον10 

α) Κέντρον της ζωής του Μοναχού είναι ο Ιερός Ναός, 
το «Καθολικόν». Ακολουθείται λειτουργικόν πρόγραμμα 
εμπνεόμενον από το εν Αγίω Όρει τηρούμενον. 

β) Αγρυπνίαι τελούνται κατά τας Δεσποτικάς και Θεο¬ 
μητορικός Εορτάς και κατά τας μνήμας μεγάλων Αγίων. 

γ) Ως διαλαμβάνει και η διαθήκη του Οσίου πατρός ημών 
Διονυσίου του εν Ολύμπω, αι ακολουθίαι, η τράπεζα και 
άπασα η δραστηριότης, πρέπει να γίνωνται κατά το αγιο- 
ρειτικόν τυπικόν. 

Άρθρον 11 

α) Ο χώρος της Τραπέζης θεωρείται ιερός, διότι πάντα 
τα του Μοναχού αποβλέπουν εις την κατά Χριστόν τελεί- 
ωσίν του. Άπαντες οι αδελφοί, εκτός των εχόντων ειδικόν 
κώλυμα - ήτοι ασθένειαν ή διακονίαν εκτός Μονής - οφεί¬ 
λουν να συμμετέχουν εν τη κοινή Τραπέζη και εν σιωπή 
να παρακολουθούν την ανάγνωσιν. 

β) Αποκλείεται η κρεωφαγία. Εις την Τράπεζαν εκάστην 
Δευτέραν, Τετάρτην και Παρασκευήν (εκτός εορτών) δεν 
παρατίθεται έλαιον. 

Άρθρον 12 

Πνευματικά καθήκοντα αδελφών, 
α) Εις τας μεταξύ των σχέσεις οι αδελφοί τηρούν μετά 
σχολαστικότητος την ιεραρχίαν. Οι μικρότεροι υπακού- 
ουν και σέβονται τους μεγαλυτέρους, οι δε μεγαλύτεροι 
αγαπούν και συμπαρίστανται θετικώς εις την πρόοδον και 
την πνευματικήν ανάπτυξιν των μικρότερων. 

β) Ο αδελφός οφείλει πρωτίστως - εκτός μόνον περιπτώ- 
σεως ασθένειας - να συμμετέχη εις πάσας τας ακολουθίας 
και να φροντίζει κατά την διάρκειαν αυτών να κατανοή 
τα νοήματα των ψαλλομένων και αναγινωσκομένων διότι 
ούτω θα δυνηθή, δια της πολυχρονίου εντρυφήσεως του 
εις αυτά, να αποκτήση «νούν Χριστού». Ο ναός είναι δια 
τον αδελφόν «Πύλη του Ουρανού», δια της οποίας επικοι¬ 
νωνεί με την θριαμβεύουσαν εν ουρανοίς Εκκλησίαν ως 
«ηγορασμένος από των ανθρώπων απαρχή τω Θεώ και 
τω αρνίω» (Αποκ. ιδ'4). 

γ) Εις πάσας τας ιεράς ακολουθίας, ως και εν τη Τραπέ¬ 
ζη, οι μοναχοί φέρουν ράσον και κουκούλιον, εις όσας δε 
εκ των λατρευτικών εκδηλώσεων προβλέπει η μοναχική 
παράδοσις φέρουν και το μέγα σχήμα. 

δ)Έκαστος αδελφός οφείλει να εκτελή καθημερινώς τον 
ατομικόν του κανόνα, ο οποίος είναι: 

I) Διά τον Μεγαλόσχημον 12 κομβοσχοίνια των 100 κόμ¬ 
βων και 120 μεγάλοι μετάνοιαι. 

II) Διά τον Ρασοφόρον 6 κομβοσχοίνια των 100 κόμβων 
και 60 μεγάλοι μετάνοιαι. 

ε) Μία εκ των θεμελιώδων αρχών της μοναχικής ζωής 
είναι η ακτημοσύνη. Κατά συνέπειαν το κελλίον, το ένδυμα, 
τα υποδήματα και όλα ανεξαιρέτως τα ατομικά είδη του 
Μοναχού δεν είναι δικά του. Απλώς του παραχωρούνται 
από την Μονήν δια να τον εξυπηρετήσουν κατά τον χρόνον 

της επιγείου ζωής του. Διά τούτο τα χρησιμοποιεί μετά 
πολλής επιμέλειας και προσοχής. 

στ) Οι υποτακτικοί θα υπακούουν αδιακρίτως εις τας 
εντολάς του Ηγούμενου, εις τον οποίον θα αναφέρουν 
λεπτομερώς και επακριβώς πάντα τα κρύφια του νοός και 
της καρδίας των δια της παραδεδομένης μοναχικής εξαγο- 
ρεύσεως. Ενώπιον αυτού και μόνον θα εξομολογούνται και 
μυστηριακώς, πλην της περιπτώσεως καθ' ήν ο Ηγούμενος 
θα είναι μοναχός, οπότε θα εξομολογούνται εις τον υπό 
του Ηγούμενου οριζόμενον Πνευματικόν. 

ζ) Η υποχρέωσις αύτη της απολύτου και αδιάκριτου υπακο- 
ής και αναφοράς του υποτακτικού προς τον Γέροντα αποτε¬ 
λεί την φυσικωτάτην απόρροιαν του πνευματικού και αιώνιου 
δεσμού ό οποίος ενώνει τας δύο ψυχάς. «Ο γάρ καθηγού¬ 
μενος», τονίζει ο Μ. Βασίλειος, «ουδέν έτερον εστίν ή ο του 
Σωτήρος επέχων προσώπον και μεσίτης Θεού και ανθρώπων 
γενόμενος». Μεταξύ δε Γέροντος και υποτακτικού συνάπτεται 
«σύμβασις πνευματικής συμβιώσεως της άλυτον και αιώνιον 
την συνάφειαν κεκτημένης». Δια τούτο συμπληρώνει ότι «ό 
άπαξ εις σύνδεσμον και συνάφειαν ελθών πνευματικής αδελ¬ 
φότητος ούχ οιός τε άν ή αποκόπτεσθαι και χωρίζεσθαι 
τούτων, οίς συνηρμόσθη», εφ’ όσον «ο πνευματική κοινωνία 
συναρμοσθείς, υτί αυτώ μάρτυρι και μεσίτη τω Πνεύματι, 
υπόδικος επί τω χωρισμώ γίνεται» ( Ασκητ. Διατάξεις κα', κβ'). 

Άρθρον 13 
Διακονήματα. 

α) Πάντες οι αδελφοί οφείλουν να εργάζωνται, έκαστος 
κατά το μέτρον των δυνάμεών του, εκτελούντες μετά ζή¬ 
λου και επιμέλειας, άπασαν ανατιθέμενην εργασίαν με 
την σκέψιν ότι πάσα εν τη Μονή εργασία είναι προσφορά 
προς τον Θεόν. 

β) Τα κύρια διακονήματα είναι: του αρχοντάρη, του οικο¬ 
νόμου, του εκκλησιαστικού, του μαγείρου, του τραπεζάρη, 
του κηπουρού κ.λπ. 

γ) Περί της αναθέσεως των διακονημάτων όρα άρθρον 
5 στ του παρόντος κανονισμού εν συνδυασμώ προς τα εν 
άρθρω 8 β II διαλαμβανόμενα. 

Αρθρον 14 
Άβατον 

Η Μονή διατηρεί το άβατον δια τας γυναίκας εις το εσω¬ 
τερικόν προαύλιον. Ωστόσον υπάρχει ειδικόν προαύλιον 
μετά περικαλλεστάτου Ναού και βοηθητικών χωρών ένθα 
είναι δυνατή η προσέλευσις γυναικών. 

Αρθρον 15 

Φιλοξενία. 

α) Τους επισκέπτας υποδέχεται κατάλληλος αδελφός, ό 
«αρχοντάρης», μετά προσήνειας συνέσεως και σοβαρότητος. 

β) Μετά των επισκεπτών έρχεται εις επαφήν και συνομι¬ 
λίαν και ο Ηγούμενος, όπως επίσης και οι έχοντες ειδικήν 
ευλογίαν αδελφοί. 

γ) Η διάρκεια παραμονής είναι 24 ώραι. Δια μεγαλύτερον 
χρονικόν διάστημα αποφασίζει ο Ηγούμενος. 

δ) Η Ιερά Μονή παραμένει κλειστή κατά καθοριζομένας 
υπό του Ηγουμενοσυμβουλίου ώρας και ημέρας. 

Αρθρον 16 

Πειθαρχικός έλεγχος. 

α) Ο πειθαρχικός έλεγχος ασκείται κατά πρώτον λόγον 
και εν παντί υπό του Ηγούμενου, όστις και επιβάλλει τα 
υπό των Ιερών Κανόνων προβλεπόμενα επιτίμια μετά δι- 
ακρίσεως και αγάπης, αποβλέπων εις την διόρθωσιν του 
σφάλλοντος αδελφού. 


β) Εις περίπτωσιν υποτροπής ή βαρύτερου τυχόν πα¬ 
ραπτώματος, τον πειθαρχικόν ελέγχον ασκεί τό Ηγουμε- 
νοσυμβούλιον. 

γ) Εάν δε, ό μη γένοιτο, συμβή παράπτωμα επισύρον και 
κανονικός κυρώσεις ή απειλούν την εύρυθμον λειτουργίαν 
της Μονής, τότε επιλαμβάνεται του θέματος η Σύναξις 
της Αδελφότητος. 

ΚΕΦΑΛΑΙΟΝ ΣΤ' 

Οικονομικά. 

Αρθρον17 

Πόροι της Ιεράς Μονής είναι: 

α) Οι εκ του κηρού της Εκκλησίας προερχόμενοι. 

β) Οι εκ του εργόχειρου των αδελφών. 

γ) Οι εκ της διαθέσεως βιβλίων των εκδόσεων της Μονής. 

δ) Αι πάσης φύσεως δωρεαί. 

ε) Πάν άλλο έσοδον εκ χρηστής και νομίμου πηγής. 

Αι εκ των ως άνω πηγών πρόσοδοι της Ιεράς Μονής, 
διατίθενται: 

α) Διά πάσης φύσεως ανάγκην των αδελφών (διατροφήν, 
ενδυμασίαν, ιατροφαρμακευτικήν περίθαλψιν κ.τ.ο.). 
β) Δια την συντήρησιν και ανοικοδόμησιν της Ιεράς Μονής, 
γ) Δια την φιλοξενίαν των προσκυνητών, 
δ) Δια την έκδοσιν βιβλίων. 

ε) Δια την προμήθειαν και συντήρησιν πάντων των συ- 
ντελούντων εις την εύρυθμον λειτουργίαν της Μονής, 
στ) Δια ελεημοσύνην και άλλας εκδηλώσεις αγάπης. 

Αρθρον 18 
Σφραγίς. 

Η σφραγίς της Ιεράς Μονής είναι κυκλική φέρουσα εις τό 
κέντρον αυτής την μορφήν του Οσίου Διονυσίου, κύκλω δε 
την ένδειξιν: Σφραγίς Πατριαρχικής και Σταυροπηγιακής 
Ιεράς Μονής, Αγίου Διονυσίου του εν Ολύμπω 1543. 

ΚΕΦΑΛΑΙΟΝ Ζ' 

Γενικαί Διατάξεις 

Αρθρον 19 

Υπό την δικαιοδοσίαν και κυριαρχίαν της Ιεράς Μονής 
υπάγεται και η Παλαιό καταστραφείσα Ιερά Μονή του 
οσίου Διονυσίου η ευρισκόμενη εις τοποθεσίαν απέχουσαν 
15 χιλιόμετρα εξ αυτής. 

Η Ιερά Μονή φροντίζει διά την αναστήλωσιν, ανακαίνισιν 
και συντήρησιν αυτής και διά την επαναφοράν της εις την 
προτέραν της μορφήν. Απαγορεύεται η άνευ ευλογίας και 
αδείας διαμονή μοναχού ή λαϊκού εν αυτή. 

Αρθρον 20 

Παν θέμα μη προβλεπόμενον υπό του παρόντος Εσωτερι¬ 
κού Κανονισμού ρυθμίζεται υπό του Ηγουμενοσυμβουλίου. 

Αρθρον 21 

Ο παρών Εσωτερικός Κανονισμός τροποποιείται δι' απο- 
φάσεως των 2/3 των μελών της Αδελφότητος, κατόπιν 
εισηγήσεως του Ηγουμενοσυμβουλίου, εγκρινόμενης υπό 
του οικείου Μητροπολίτου. 

Αρθρον 22 

Η ισχύς του παρόντος Κανονισμού άρχεται από της δη- 
μοσιεύσεως εις το επίσημον Δελτίον «ΕΚΚΛΗΣΙΑ». 

Ο παρών Εσωτερικός Κανονισμός δεν προκαλεί δαπάνη 
εις βάρος του Κρατικού Προϋπολογισμού. 

Ο Εσωτερικός αυτός Κανονισμός να δημοσιευθεί στην 
Εφημερίδα της Κυβερνήσεως. 

Ιερά Μονή, 21 Σεπτεμβρίου 2015 
Ο Καθηγούμενος 
ΙΑρχιμ. Μάξιμος 

